**AGENȚIA PENTRU PROTECȚIA MEDIULUI SIBIU**

Nr. ................ / ....................

Referitor dosar nr. 15324/6029/28.08.2023

**DECIZIA ETAPEI DE ÎNCADRARE**

**Nr. SB XXX din XX.XX.2024**

Ca urmare a solicitării depuse de **NEO PLAN S**.**R**.**L**., pentru **PRIMĂRIA MUNICIPIULUI SIBIU**, cu sediul în municipiul **Sibiu**, str. **Samuel Brukenthal**, nr. **2-4**, județul **Sibiu**, pentru proiectul “**Înființare unui centru integrat de colectare separată prin aport voluntar în municipiul Sibiu, cu mențiunea de construire intravilan cu o suprafață de teren de 30000 mp din CF: 119020 Sibiu**”, propus a fi amplasat în municipiul **Sibiu**, **Zona Gușterița**, extravilan, CF: 119020, județul **Sibiu**, înregistrată la Agenția pentru Protecția Mediului Sibiu cu nr. 15324/28.08.2023 și a completărilor nr. 3097.21.02.2024, în baza Legii nr. 292 din 2018 privind evaluarea impactului anumitor proiecte publice şi private asupra mediului și a Ordonanței de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări și completări prin Legea nr. 49/2011, cu modificările şi completările ulterioare,

**Agenția pentru Protecția Mediului Sibiu decide**, ca urmare a consultărilor desfășurate în cadrul ședinței Comisiei de ~~Analiză Tehnică din data de~~ **~~XX.XX.20XX~~** și a completărilor ulterioare, că proiectul “**Înființare unui centru integrat de colectare separată prin aport voluntar în municipiul Sibiu, cu mențiunea de construire intravilan cu o suprafață de teren de 30000 mp din CF: 119020 Sibiu**”**,** propus a fi amplasat în municipiul **Sibiu**, **Zona Gușterița**, extravilan, CF: 119020, județul **Sibiu**, **nu se supune evaluării impactului asupra mediului.**

*Justificarea prezentei decizii:*

**I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

a) proiectul propus intră sub incidența Legii nr. 292 din 2018 privind evaluarea impactului anumitor proiecte publice și private asupra mediului;

b) punctele de vedere exprimate în scris de membrii reprezentanți în cadrul ședinței Comisiei de Analiză Tehnică, cu privire la prezentul proiect;

c) justificarea în raport cu criteriile de selecție pentru stabilirea necesității efectuării evaluării impactului asupra mediului, din anexa nr. 3 a Legii 292/2018:

**1. Caracteristicile proiectului**

**a) dimensiunea și concepția întregului proiect:**

Primăria Municipiului Sibiu își propune înființarea unui centru de colectare prin aport voluntar (CAV), suprafața de teren este de 30.000 mp, situată în perimetrul extravilan al municipiului Sibiu, în Zona Dealul Gușteriței (Dealul Pădurii), suprafață cuprinsă în CF: 135452, cu suprafață totală de 207.496 mp, dezmembrată din CF: 119020.

Drumul de acces a fost dimensionat pentru vehiculele care au drept de circulație pe drumurile publice. Drumul, fiind cale de acces și transfer între zonele de folosință ale CAV-ului, pentru a facilita folosirea lor și supravegherea zonei în afara împrejmuirii.

Prin proiect se propune înființarea unui *centru integrat de colectare prin aport voluntar*, pe 5 fracții a deșeurilor, format din:

* Platformă betonată carosabilă;
* Platformă depozitare deșeuri;
* Zona de staționare;
* Hală procesare deșeuri;
* Container colectare deșeuri periculoase;
* Container colectare deșeuri textile;
* Container colectare deșeuri electrice și electronice mici;
* Container colectare obiecte de uz casnic;
* Container colectare hârtie/carton;
* Container colectare plastic;
* Container colectare lemn;
* Container colectare sticlă;
* Container colectare anvelope;
* Container colectare metal;
* Container colectare deșeuri grădină;
* Container colectare deșeuri diverse;
* Container colectare DCD;
* Cântar;
* Container frigorific cadavre animale mici;
* Realizare sistem de alimentare cu apă: subteran, prin intermediul unui puț forat;
* Realizare sistem de canalizare menajer: bazin vidanjabil;
* Realizare sistem de canalizare pluvială: cu separator de produse petroliere.

Proiectul are ca scop dezvoltarea unui management eficient al deșeurilor, prin suplimentarea capacităților de colectare separată, pregătire pentru reutilizare și valorificare a deșeurilor, în vederea continuării procesului de conformare cu prevederile directivelor specifice și a tranziției la economia circulară, proiectul va fi finanțat prin Componenta C3 - Managementul deșeurilor, Investiția I1., Subinvestiția I1.C. ”Centre integrate de colectare separată prin aport voluntar destinate aglomerărilor urbane”.

***Descriere a caracteristicilor fizice ale întregului* *proiect***:

În vederea preluării/prelucrării/valorificării sau eliminării finale a deșeurilor colectate în cadrul centrului integrat de colectare prin aport voluntar, acesta va dispune de următoarele dotări:

Zonă administrativă:

* 3 containere tip birou unde vor funcționa: cabina cântar, birou supraveghere, laborator de analize, magazie materiale/ scule, 3 grupuri sanitare, 2 vestiare;
* zona staționare temporară;
* poartă acces carosabil;
* cântar 18/3 m (sarcină max. 50 tone).

Platformă betonată cu copertină pe structură metalică ușoară, pentru primire deșeuri, dotată cu următoarele tipuri de containere:

- container colectare deșeuri periculoase;

- container compactor colectare deșeuri textile;

- container colectare deșeuri electrice și electronice mici;

- container colectare obiecte de uz casnic;

- container compactor colectare hârtie/carton;

- container compactor colectare plastic;

- container colectare lemn;

- container colectare sticlă(geam 6a/sticle, borcane 6b);

- container colectare anvelope;

- container colectare metal;

- container colectare deșeuri grădină;

- container colectare deșeuri diverse;

- container colectare deșeuri construcții moloz;

- container frigorific cadavre animale mici cu împrejumuire.

Hala de procesare deșeuri, care va fi dotată cu:

- tocător universal;

- concasor;

- sită cu sistem Airvac;

- benzi transportoare;

- containere colectare fracții tocate;

- presă balotat;

- atelier reparații;

- atelier dezmembrări;

- spațiu de prezentare produse recondiționate în vedere reutilizării.

Platformă betonată depozitare temporară **deșeuri nesortate**:

- 4 boxe betonate cu dimensiuni de 5/7 m;

- 1 boxa betonată cu dimensiune de 10/7 m.

Platformă betonată depozitare temporară **deșeuri sortate:**

- 4 boxe betonate cu dimensiuni de 5/7 m;

- 1 boxa betonată cu dimensiune de 14.2/10 m (poziționată lângă Hală).

*Utilaje*:

- cap tractor prevăzut cu sistem de încărcare și descărcare a containerelor;

- încărcator frontal;

- multifuncțional de încărcare și stivuire.

*Utilități*:

- eparator de hidrocarburi;

- platformă betonată carosabilă;

- platformă depozitare deșeuri sortate pietruită;

- platformă betonată pietonală;

- aluz;

- spațiu verde;

- împrejmuire;

- scară metalică mobilă;

- drum acces.

**Cantități estimate anuale pentru fiecare fracție de deșeuri:**

Deseuri din construcții și demolări: 6000 tone/an;

Deseuri biodegradabile: 200 tone/an.

În intervalul Aprilie - Octombrie:

Deseuri din construcții și demolări: 6000 tone/an \* 2/3 = 4000 tone;

Deseuri biodegradabile: 200 tone/an \* 2/3 = 133,33 tone.

În intervalul Noiembrie - Martie:

Deseuri din construcții și demolări: 6000 tone/an \* 1/3 = 2000 tone;

Deseuri biodegradabile: 200 tone/an \* 1/3 = 66,67 tone.

Estimarea cantităților procesate zilnic și lunar:

Intervalul Aprilie - Octombrie:

Deseuri din construcții și demolări:

Zilnic: 4000 tone/(12 luni \* 22 zile) = aproximativ 15,15 tone/zi;

Lunar: 4000 tone/12 luni = 333,33 tone/lună.

Deseuri biodegradabile:

Zilnic: 133,33 tone/(12 luni \* 22 zile) = aproximativ 0,51 tone/zi;

Lunar: 133,33 tone/12 luni = 11,11 tone/lună.

Intervalul Noiembrie - Martie:

Deseuri din construcții și demolări:

Zilnic: 2000 tone/(12 luni \* 22 zile) = aproximativ 7,58 tone/zi;

Lunar: 2000 tone/12 luni = 166,67 tone/lună.

Deseuri biodegradabile:

Zilnic: 66,67 tone/(12 luni \* 22 zile) = aproximativ 0,25 tone/zi.

Lunar: 66,67 tone/12 luni = 5,56 tone/lună.

Aceste estimări se bazează pe cantitățile anuale și distribuția lor în diferitele perioade și pot varia în funcție de factori specifici și schimbările în cantitățile reale colectate.

Conform prevederilor Avizului de gospodărire a apelor nr. SB 17 din 20.02.2024:

Sursa de apă*:* subteran, prin intermediul unui puț forat cu H=200 m. Apa va fi folosită la nivelul folosinței în următoarele scopuri: scop igienico-sanitar; stingerea incendiilor.

Apele uzate menajere provenite de la grupurile sociale vor fi colectate prin intermediul unei rețelei de canalizare menajeră din tubulatură PVC-KG Dn 110 mm și evacuate într-un bazin vidanjabil etanș cu V=15 mc. Vidanjarea acestui bazin se va face periodic de o firma specializata, funcție de gradul de umplere al acestuia.

*Apele pluviale convențional curate se* vor colecta prin intermediul unei rețele pluviale interioare din tubulatură PVC-KG SN8 Dn 110 mm – 160 mm – 250 mm – 315 mm – 400 mm – 500 mm, în lungime totală de 681,5 m și se vor dirija spre cursul de apă necadastrat din vecinătatea amplasamentului.

Apele pluviale posibil impurificate cu produse petroliere, se vor colecta prin intermediul rigolelor deschise din beton cu adâncime minimă de 300 mm și lățime minimă 210 mm, în lungime totală de 202 m și dirijate către separatorul de uleiuri și hidrocarburi dotat cu decantor și filtru coalescent, Q- 100 l/s.

Efluentul preepurat va fi preluat de rețeaua pluvială interioară și se vor dirija spre cursul de apă necadastrat din vecinătatea amplasamentului.

**b) cumularea cu alte proiecte:** nu este cazul;

**c) utilizarea resurselor naturale, în special a solului, a terenurilor, a apei și a biodiversității:** impact nesemnificativ, se utilizează cantități relativ reduse agregatele minerale (balast, nisip);

**d) cantitatea și tipurile de deșeuri generate/gestionate:** deșeurile menajere și deșeurile rezultate din construcții vor fi eliminate/valorificate prin firme autorizate, cu respectarea dispozițiilor legale în vigoare.

Organizarea de șantier:

Amplasarea organizării de șantier în conformitate cu prevederile impuse de dirigintele de șantier concretizate în planul de lucru. Se vor lua masuri pentru delimitarea și izolarea zonei de lucru.

Semnalizarea punctului de lucru se va executa conform normelor în vigoare.

Pe timpul execuției lucrărilor de construcție se vor respecta cu strictețe normele de tehnica securității muncii în vigoare, astfel:

– îngrădirea suprafețelor prin grilaje protectoare;

- se va monta o plasă de protecție pe toată lungimea frontului stradal.

Lucrările vor fi semnalizate conform reglementarilor specifice in vigoare, pe toata durata șantierului.

- stabilirea terenului pentru depozitarea deșeurilor.

- stabilirea masurilor de prevenire si de protecție pentru a garanta viața și integritatea corporală a personalului implicat în lucrările de construcție;

- instruirea personalului muncitor corespunzător NTSM.

Lucrările de organizare de şantier necesare executării lucrărilor:

* platforme de depozitare și de lucru;
* un vagon – câmp standardizat având destinația birou și magazie de materiale;
* un pichet PSI dotat cu stingătoare cu spumă și pulbere;
* containere, pentru deșeuri reciclabile și pentru deșeuri nereciclabile;
* un grup sanitar de tip fosă ecologica;
* amenajarea unor incinte îngrădite pentru depozitarea materialelor de construcții și amplasarea unor barăci necesare personalului muncitor;
* câte o zona de parcare pentru autovehicule și utilaje.

**e) poluarea și alte efecte negative:**

*Protecția calității apelor:*

*In perioada de execuție:* nu se estimează deversări de fluide sau alte materiale poluante în emisii de suprafață sau contaminarea apei freatice, pot aparea surse accidentale de poluanți (combustibili) pe sol, care pot ajunge în apa freatică, dar cu probabilitate redusa și în cantități controlabile.

*Măsuri de prevenire și combatere a poluării accidentale conform prevederilor legislației în vigoare, cum ar fi:*

* verificarea periodică și menținerea într-o stare tehnică corespunzătoare a tuturor utilajelor și mijloacelor de transport auto utilizate;
* respectarea normelor privind manipularea materialelor utilizate atât în timpul transportului cât și în timpul punerii în opera;
* nu se vor depozita materiale în albie.

Conform prevederilor Avizului de gospodărire a apelor nr. SB 17 din 20.02.2024:

* indicatorii de calitate ai efluentului uzat menajer provenit de pe amplasament vor respecta condițiile de calitate impuse de operatorul stației de epurare unde este transportat materialul de vidanjă și limitele prevăzute H.G. nr. 188/2002 modificată și completată de H.G. nr. 352 / 2005, normativul NTPA 002;
* indicatorii de calitate ai apelor pluviale se vor încadra obligatoriu în limitele prevăzute de H.G. 352/2005 pentru completarea şi modificarea H.G. 188/2002, normativ NTPA 001/2005.

|  |  |  |  |  |  |
| --- | --- | --- | --- | --- | --- |
| **Nr. crt.** | **Categoria apei** | **Indicatorii de calitate** | | **Valori admise** | |
| 1. | Efluent separator hidrocarburi | | pH | | 6,5-8,5 | |
| Materii în suspensie | | 35 mg/l | |
| Produs petrolier | | 5 mg/l | |
| Substanțe extractibile cu solvenți organici | | 20 mg/l | |

\*Analizele chimice vor fi efectuate prin grija beneficiarului, la un laborator acreditat.

\*Indicatorii de calitate nenominalizați în tabelul de mai sus se vor încadra în prevederile. Anexei 3 - NTPA 001/2002 din H.G. nr. 188/2002, cu modificările și completările ulterioare.

*Protecția aerului:*

*In perioada de execuție* a lucrărilor, potențialele sursele de emisii de poluanți în atmosferă sunt:

Surse de emisii difuze: lucrări de execuție a săpăturilor. Sursele de emisii aferente lucrărilor de execuție sunt surse cu funcționare limitată în timp, frontul de lucru schimbându-se pe măsura evoluției lucrărilor. Poluantul generat - praf, care poate fi contaminat cu alți poluanți rezultați din încărcarea și descărcarea de materiale de construcții etc. Poluantul specific operațiilor de construcție prezentat mai sus este constituit de particulele în suspensie cu un spectru dimensional larg, incluzând și particule cu diametre aerodinamice echivalente mai mici de 10 μm (particule inhalabile, acestea putând afecta sănătatea umană).

*Măsuri de prevenire a poluării aerului:*

* udarea periodică a depozitelor de agregate reprezintă o măsură de reducere a emisiilor;
* diminuarea la minimum a înălțimii de descărcare a deșeurilor primite în centru;
* utilajele vor fi periodic verificate din punct de vedere tehnic;
* o altă posibilitate de limitare a emisiilor de substanțe poluante provenite de la utilaje constă în folosirea de utilaje camioane de generație recentă prevăzute cu sisteme performante de minimizare și reținere a poluanților în atmosferă;
* transportul materialelor fine se a face pe cât posibil acoperit.

*Protecția împotriva zgomotului și vibrațiilor:*

*Pe perioada de construcție:* va exista un disconfort fonic pe toata perioada de construcție, se vor avea în vedere folosirea utilajelor silențioase, precum și respectarea unui interval orar în care se poate realiza proiectul propus, stabilit de către primărie, astfel încât nivelul de zgomot să se încadreze în limitele admise.

*Pe perioada de funcționare:* în cadrul halei de depozitare nu se vor produce zgomote și vibrații care să aibă un impact semnificativ asupra factorului de mediu, ținându-se cont de natura activității și zona industrială din care va fi parte componentă, activitatea desfășurându-se în interior.

*Măsuri de protecție împotriva zgomotului*: în vederea atenuării zgomotelor provenite de la utilajele de construcții și transport se recomandă dotarea acestora cu echipamente de reducere a zgomotului, deci folosirea de utilaje și mijloace de transport silențioase, se pot obține reduceri ale nivelului de zgomot la sursa de cel puțin 10 dB.

*Sursele de zgomot și vibrații, în perioada* de operare sunt reprezentate de vehiculele de toate categoriile de greutate aflate în circulație:

* limitarea vitezei de circulație a vehiculelor;
* limitarea sarcinii vehiculelor.

*Protecția solului si subsolului.*

In timpul *perioadei de execuție*, solul poate fi poluat fie local, fie pe zone restrânse cu poluanți de natura produselor petroliere sau uleiurilor minerale provenite de la utilajele de execuție precum și a antrenării prafului rezultat din procesul de construire.

*Măsuri de prevenire a poluării solului:*

* verificarea periodică și menținerea într-o stare tehnică corespunzătoare a tuturor utilajelor și mijloacelor de transport auto utilizate;
* folosirea, în faza de execuție, a unei rampe de spălare a anvelopelor sau a altor dispozitive mobile în zona de șantier, pentru a evita ieșirea din șantier pe drumurile publice cu anvelopele pline de noroi;
* *pentru faza de funcționare* centrul va fi dotat cu un echipament pentru spălarea anvelopelor vehiculelor care transportă deșeuri amplasat între zona de depozitare și drumul de ieșire din centru:

- respectarea căilor de acces pentru utilaje;

- se va asigura curățarea curentă a drumurilor de acces și a zonelor de servicii, inclusiv

igienizarea mașinilor și utilajelor, după caz;

* respectarea locului de parcare pentru utilaje;
* respectarea normelor privind manipularea materialelor utilizate atât în timpul transportului cât și în timpul punerii în operă;
* respectarea normelor de protecția mediului la desfășurarea activității specifice de construcții.

**f) riscurile de accidente majore și /sau dezastre relevante pentru proiect, inclusiv cele cauzate de schimbările climatice:** se va avea în vedere adaptarea proiectului la schimbările climatice, prin adoptarea de soluții a mediului la: creșterea/scăderea temperaturilor extreme, creșterea frecventei si a intensității precipitațiilor extreme, viteza medie a vântului, umiditate, alunecări de teren;

**g) riscurile pentru sănătatea umană**: respectarea cerințelor din Notificare nr. 609/06.09.2023, emisă de Direcția e Sănătate Publică a Județului Sibiu:

* asigurarea alimentării cu apă potabilă de la rețeaua publică sau din sursă proprie a obiectivului;
* diminuarea la minimum a înălțimii de descărcare a deșeurilor care pot genera emisii de particule;
* în cursul operațiunilor de depozitare/ridicare deșeuri vehiculele de transport au acces numai pe drumurile interioare ale depozitului. Pentru a se Evita contaminarea cu deșeuri a spațiilor din afara zonei de depozitare, este necesară dotarea cu un echipament pentru spălarea anvelopelor vehiculelor care transport deșeuri, amplasat între zona de depozitare și drumul de ieșire din depozit; se va asigura curățarea curentă a drumului de acces și a zonelor de servicii, igienizarea mașinilor de transport deșeuri;
* în cursul exploatării obiectivului se va aplica măsuri de combatere a insectelor și rozătoarelor (dezinsecție și deratizare);
* organizarea tehnică a centrului de colectare a deșeurilor cu aport voluntar va respecta reglementările în vigoare pentru protecția sănătății populației, protecția sănătății personalului și protecția mediului; se acordă atenție deosebită împrejmuirii și perdelelor de protecție, purtării echipamentului de protecție individual, instruirii corespunzătoare a lucrătorilor, asigurarea truselor de urgență și a personalului pregătit pentru acordarea primului ajutor.

Conform adresei nr. 4005474 din 10.09.2023, emisă de Inspectoratul pentru Situații de Urgență “Cpt. Dumitru Croitoru” al Județului Sibiu, pentru proiect nu este necesară solicitarea și obținerea avizului/autorizației de securitate la incendiu, însă titularul proiectului are obligația de a aplica prevederile actelor normative ce reglementează activitatea de apărare împotriva incendiilor pentru specificul activității desfășurate.

**2. Amplasarea proiectelor.**

**a) utilizarea actuală și aprobată a terenurilor:** terenul se află în extravilanul municipiului Sibiu – domeniul public, folosință actuală – terenuri cu destinație agricolă;

**b) bogăția, disponibilitatea, calitatea și capacitatea de** **regenerare relative ale resurselor naturale, inclusiv solul, terenurile, apă și biodiversitatea, din zonă și din subteranul acesteia:** nu este cazul;

**c) capacitatea de absorbție a mediului natural, acordându-se o atenție specială următoarelor zone:**

1. **zone umede, zone riverane, guri ale râurilor:** nu este cazul;
2. **zone costiere și mediul marin:** nu este cazul;
3. **zonele montane şi forestiere:** nu este cazul;
4. **arii naturale protejate de interes național, comunitar, internațional:** nu este cazul;
5. **zone clasificate sau protejate conform legislației în vigoare:** situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislația privind aprobarea Planului de amenajare a teritoriului național - Secțiunea a III-a - zone protejate, zonele de protecție instituite conform prevederilor legislației din domeniul apelor, precum şi a celei privind caracterul şi mărimea zonelor de protecție sanitară şi hidrologică: nu este cazul;
6. **zonele în care au existat deja cazuri de nerespectare a standardelor de calitate a mediului:** nu este cazul;
7. **zonele cu o densitate mare a populației:** nu este cazul;
8. **peisaje și situri importante din punct de vedere istoric, cultural sau arheologic:** nu este cazul.

**3. Tipurile și caracteristicile impactului potențial:**

**a) importanța și extinderea spațială a impactului:** impact local;

**b) natura impactului:** redus în condițiile respectării măsurilor prevăzute prin proiect;

**c) natura transfrontalieră a impactului:** nu este cazul;

**d) intensitatea și complexitatea impactului:** medie, în condițiile respectării măsurilor de reducere și limitare a impactului asupra factorilor de mediu, prevăzute prin proiect;

**e) probabilitatea impactului:** redusă pe perioada de execuție cât și pe perioada de funcționare, în condițiile respectării măsurilor propuse prin proiect;

**f) debutul, durata, frecvența și reversibilitatea preconizate ale impactului:**

**-** impact redus pe perioada de realizare și funcționare;

**g) cumularea impactului cu impactul altor proiecte existente și/sau aprobate:**

nu este cazul;

**h) posibilitatea de reducere efectivă a impactului:** nu este cazul.

**II. Motivele pe baza cărora s-a stabilit necesitatea neefectuării evaluării adecvate sunt următoarele**:

* proiectul propus nu intră sub incidența art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea nr. 49/2011, cu modificările și completările ulterioare.

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă:**

* proiectul se înscrie în prevederile art. 48 și 54 din Legea apelor nr. 107/1996, cu modificările și completările ulterioare;
* ~~conform deciziei ……, înregistrată la A.P.M. Sibiu cu nr. ……..: proiectul propus nu aduce atingere corpurilor de apă de suprafață/subterane, prin urmare nu este necesară efectuarea SEICA;~~
* pentru acest proiect s-a obținut avizul de gospodărirea apelor nr. 17 din 20.02.2024, emisă de către Sistemul de Gospodărire a Apelor Sibiu.

**Condițiile de realizare a proiectului:**

* respectarea legislației în vigoare în domeniul protecției mediului;
* investiția se va realiza cu respectarea memoriului de prezentare;
* respectarea tuturor avizelor/punctelor de vedere, emise de celelalte autorități;
* materialele necesare pe parcursul execuției lucrărilor vor fi depozitate numai în locuri special amenajate, astfel încât să se asigure protecția factorilor de mediu;
* la executarea lucrărilor, se vor respecta normele legale în vigoare: sanitare, de prevenire şi stingere a incendiilor şi de protecția muncii;
* nu se vor evacua nici un fel de deșeuri în alte locuri, decât în spațiile special amenajate;
* se vor lua măsuri pentru evitarea poluării accidentale a factorilor de mediu pe toată durata execuției lucrărilor și implementării proiectului;
* managementul deșeurilor generate de lucrări va fi în conformitate cu legislația specifică de mediu și va fi în responsabilitatea titularului de proiect cât şi a operatorului care realizează lucrările, se vor avea în vedere următoarele considerente:
* deșeurile generate vor fi colectate selectiv, în vederea predării către societăți autorizate pe bază de contract;
* deșeurile municipale amestecate generate în perioada lucrărilor de construcții vor fi stocate temporar în pubele și eliminate prin depozitare la un depozit conform; deșeurile industriale reciclabile rezultate în perioada lucrărilor de construcții (metalice feroase și neferoase, hârtie și carton, materiale plastice, textile, etc.) vor fi colectate selectiv, stocate temporar pe tipuri, în funcție de sortimente, în recipiente speciale, în vederea valorificării prin societăți autorizate specializate;
* în conformitate cu prevederile art. 17, alin. (4), din O.U.G. nr. 92/2021 privind regimul deșeurilor, cu modificările și completările ulterioare, titularul autorizației de construire/desființare emise de către autoritatea administrației publice locale,

centrale sau de către instituțiile abilitate să autorizeze lucrările de construcții cu caracter special are obligația de a avea un plan de gestionare a deșeurilor din activități de construire și/sau desființare, după caz, prin care se instituie sisteme de sortare pentru deșeurile provenite din activități de construcție și desființare,

cel puțin pentru lemn, materiale minerale - beton, cărămidă, gresie și ceramică, piatră, metal, sticlă, plastic și ghips pentru reciclarea/reutilizarea lor pe amplasament, în măsura în care este fezabil din punct de vedere economic, nu

afectează mediul înconjurător și siguranța în construcții, precum și de a lua măsuri de promovare a demolărilor selective pentru a permite eliminarea și manipularea în condiții de siguranță a substanțelor periculoase pentru a facilita reutilizarea și reciclarea de înaltă calitate prin eliminarea materialelor nevalorificabile;

* în conformitate cu prevederile art. 17, alin. (7), din O.U.G. nr. 92/2021 privind regimul deșeurilor, cu modificările și completările ulterioare, titularii pe numele

cărora au fost emise autorizații de construire și/sau desființare potrivit prevederilor Legii nr. 50/1991 privind autorizarea executării lucrărilor de construcții, republicată, cu modificările și completările ulterioare, au obligația să gestioneze deșeurile din construcții și desființări, astfel încât să atingă un nivel de pregătire pentru reutilizare, reciclare și alte operațiuni de valorificare materială, inclusiv operațiuni de rambleiere care utilizează deșeuri pentru a înlocui alte materiale, de minimum 70% din masa deșeurilor nepericuloase provenite din activități de construcție și desființări, cu excepția materialelor geologice naturale definite la categoria 17 05 04 din anexa la Decizia Comisiei din 18 decembrie 2014 de modificare a Deciziei 2000/532/CE de stabilire a unei liste de deșeuri în temeiul Directivei 2008/98/CE a Parlamentului European și a Consiliului;

* în conformitate cu prevederile art. 49, alin. (9), din O.U.G. nr. 92/2021 privind regimul deșeurilor, titularii pe numele cărora au fost emise autorizații de construire și/sau desființări trebuie să raporteze anual la A.P.M., până la 30 aprilie a anului următor celui pentru care se raportează, conformarea cu art. 17 alin. (7);
* organizarea de șantier pentru lucrările prevăzute prin proiect va respecta obligatoriu măsurile specifice pentru reducerea şi/sau eliminarea efectelor generate de acestea asupra sănătății umane și mediului înconjurător; se vor avea în vedere următoarele:
* împrejmuirea corespunzătoare a zonelor de lucru, montarea de avertizoare, etc.;
* organizarea de șantier se va realiza în interiorul amplasamentului astfel încât impactul generat de aceasta asupra factorilor de mediu locali pe timpul derulării lucrărilor prevăzute prin proiect să fie cât mai redus;
* organizarea de șantier va fi corespunzătoare din punct de vedere al facilităților; întreținerea/repararea utilajelor, instalațiilor şi mijloacelor de transport etc. se va realiza numai de către societăți specializate autorizate;
* întreținerea corespunzătoare a utilajelor/mijloacelor de transport utilizate în lucrările de construcții în vederea evitării scurgerilor de combustibili şi uleiuri uzate pe sol/apă și de alte substanțe toxice și periculoase;
* se interzice stocarea temporară și depozitarea carburanților și substanțelor periculoase în zona aferentă amplasamentului;
* se interzice spălarea utilajelor/vehiculelor în zona aferentă amplasamentului;
* se vor evita scurgerile de combustibili şi uleiuri uzate pe sol (folosite de mașinile, utilajele şi echipamentele/instalațiile de pe amplasament) şi de alte substanțe toxice şi periculoase, după caz;
* depozitarea provizorie a pământului excavat se va face pe suprafețe cât mai reduse. Pământul în exces nu va fi păstrat pe amplasament;
* întregul șantier va fi protejat de plase de protecție în vederea limitării pulberilor rezultate astfel încât să se asigure respectarea prevederilor Legii nr. 104/2011 privind calitatea aerului înconjurător, cu completările și modificările ulterioare și STAS 12574/87, privind condițiile de calitate ale aerului din zonele protejate;
* realizarea lucrărilor pe baza unui grafic de lucrări care să afecteze cel mai puțin riveranii din zonă;
* adaptarea programului de lucru în vederea respectării orelor de odihnă ale riveranilor;
* constructorul va deține Fișe cu date de securitate pentru substanțele chimice periculoase folosite și va respecta condițiile impuse de acestea;
* aprovizionarea cu agregate necesare realizării investiției se va face numai din surse autorizate;
* în cazul unor poluări accidentale (eventuale scurgeri de carburanți, lubrifianți), în vederea limitării și înlăturării pagubelor, se vor lua măsuri imediate prin utilizarea de materiale absorbante, strângere în saci, transportul şi depozitarea temporară în organizarea de șantier, după care se vor preda unităților specializate pentru eliminare;
* se vor lua toate măsurile tehnice în ce privește utilajele de construcții și mijloacele de transport astfel încât disconfortul produs în timpul funcționării să fie minim;
* terenurile afectate de realizarea lucrărilor vor fi aduse la starea inițială;

*Respectarea punctului de vedere exprimat de către S.N.T.G.N. Transgaz S.A., prin adresa nr. 73786/04.10.2023, a următoarelor condiții*:

1. Potrivit "Norme tehnice pentru proiectarea şi execuția conductelor de transport gaze naturale" aprobate prin Ordinul președintelui A.N.R.E. nr.118/2013, publicate în Monitorul Oficial, Partea I, nr.171bis din 10.03.2014, distanța minimă de amplasare între o conducta de transport gaze și locuințe individuale/colective, **construcții industriale, sociale și administrative, obiective destinate a fi ocupate de oameni** sau în **care își vor desfășura activitatea personal uman**, față de orice zone unde se va desfășura o activitate ce implică personal uman, zone de relaxare, recreere, locuri de fumat, spații de joacă, post trafo, organizări de șantier trebuie să fie **de 20 m**, **depozite de gunoaie**, depozite de dejecții animaliere **50 m**, respectiv **6 m față de construcții ușoare**, **fără fundații**, altele decât clădirile destinate a fi ocupate de oameni,  paralelism cu drumuri de incintă/privată, platforme betonate, parcări auto, alei carosabile și pietonale, **împrejmuiri.**

*Distanțele se consideră față de cel mai apropiat punct al obiectivelor sau față de limita zonelor*.

1. În zona de intersecție **cu drumul/calea de acces**, conducta de transport gaze naturale se va proteja în tub metalic, conform "Norme tehnice pentru proiectarea şi execuția conductelor de transport gaze naturale", aprobate prin Ordinul președintelui A.N.R.E. nr. 118/2013, publicate în Monitorul Oficial al României, Partea I, nr. 171 bis din 10.03.2014 și STAS 9312-87, sau după caz, cu dale din beton armat. Dalele se vor amplasa în partea superioară a drumurilor și va depăși cu cca. 1,5 m conducta de gaze, de o parte şi de alta a acesteia.
2. În zona adiacentă a conductei de transport gaze naturale (6 m stânga - dreapta, de-a lungul acesteia), lucrările de săpătură și umplutură se vor executa manual, evitându-se lovirea/deteriorarea conductelor și a izolației anticorozive a acestora.
3. În zona conductelor de gaze (6 m stânga-dreapta), sunt interzise circulația vehiculelor, depozitări de materiale, precum și lucrările ce ar putea afecta conducta de gaze îngropată, zona având destinația de spațiu verde.
4. Constructorul va lua toate măsurile de respectare a legislației în vigoare cu privire la prevenirea și stingerea incendiilor și apărarea împotriva incendiilor.
5. Pentru viitoarele rețele de utilități care afectează conducta de transport gaze se vor depune documentații în conformitate cu Ordinul nr. 47/1203/509/2003, emis de M.E.C., M.T.C.T., M.A.I., publicat în Monitorul Oficial nr. 611/29.08.2003, în vederea obținerii avizului de amplasament.

*Respectarea obligațiilor prevăzute prin Avizul de gospodărire a apelor nr.**17 din 20.02.2024, emisă de către Sistemul de Gospodărire a Apelor Sibiu:*

Sursa de captare va fi echipată cu instalații de contorizare a volumelor/debitelor de apă.

Beneficiarul are obligația să anunțe în scris S.G.A. Sibiu cu 10 zile înainte data începerii lucrărilor iar punerea în funcțiune a folosinței se va face numai în baza *Autorizației de gospodărire a apelor* obținută în condițiile prevăzute de lege;

În perioada de execuție a lucrărilor se vor lua toate măsurile care se impun pentru:

* evitarea poluării apelor de suprafață, pentru protecția factorilor de mediu, a zonelor apropiate și se va respecta întocmai tehnologia de execuție, luându-se măsuri de prevenire și combatere a poluărilor accidentale;
* tranzitarea debitelor naturale prin albia cursului de apă;
* repararea utilajelor și a mijloacelor de transport se va face numai în afara zonelor de influență a apelor.

Se interzice deversarea de ape uzate neepurate sau aruncarea și depozitarea deșeurilor de orice fel în cursurile de apă sau pe malurile acestora;

Administratorul sau deținătorul investiției este obligat să anunțe la S.G.A Sibiu, orice accident ecologic survenit la începerea executării lucrărilor, în timpul și după terminarea acestora și să respecte deciziile privind măsurile de remediere impuse;

Colectorul de evacuare a apelor epurate va fi prevăzut un cămin pentru prelevarea probelor de apă în vederea efectuării analizelor de laborator.

Beneficiarul este obligat să obțină toate acordurile și avizele prevăzute de lege necesare promovării lucrărilor de investiție.

**Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica Agenția pentru Protecția Mediului Sibiu,** **emitentul actului de reglementare.**

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare. Se poate adresa instanței de contencios administrativ competente şi orice organizație neguvernamentală care îndeplinește condițiile prevăzute la art. 2 din Legea nr. 292/2018. privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate. Procedura de soluționare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă și corectă.

Conform art. 43 alin (3) și (4) din Legea nr. 292/2018 privind evaluarea impactului anumitor proiecte publice și private asupra mediului, la finalizarea lucrărilor, veți notifica Agenția pentru Protecția Mediului Sibiu în vederea efectuării unui control de specialitate pentru verificarea respectării prevederilor prezentei decizii. Procesul verbal întocmit în urma controlului se va anexa și va face parte din procesul verbal de recepție la terminarea lucrărilor.

**Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii nr. 554/2004, cu modificările și completările ulterioare.**

**Prezenta decizie a fost emisă în 3 (trei) exemplare, fiecare exemplar având un număr de 12 (doisprezece) pagini, semnate și ștampilate: 1 ex. pentru solicitant, 2 ex. se arhivează la A.P.M. Sibiu.**

**DIRECTOR EXECUTIV**

Ciprian SIMULESCU

**ŞEF SERVICIU AVIZE,**  **ȘEF SERVICIU CALITATEA,**

**ACORDURI, AUTORIZAŢII FACTORILOR DE MEDIU**

Ruxanda Maria FLORIANFlaviu TOMUȚĂ

**ÎNTOCMIT ÎNTOCMIT**

Consilier Cosmina NICOLESCU Consilier Gabriela CĂPĂȚÎNĂ